วาร์ปไปนั่งริมหาด ชมไฟนีออน เคล้าค็อกเทลบักเก็ตริมทะเลที่ Okinawa Bar
เบื่อ Tiki Bar แล้วหรือยัง? มองไปทางไหนก็เจอแต่ไม้ไผ่ แก้วโมอาย และรัมเบสค็อกเทล ถ้าเราบอกว่า มีบาร์ที่จำลองบรรยากาศริมทะเล แต่เป็นอีกอารมณ์หนึ่งล่ะ ลองจินตนาการถึงแสงสีของไฟนีออน เซิร์ฟบอร์ด หาดทราย ดนตรีฟังก์และโซลจากศิลปินญี่ปุ่น และค็อกเทลรสชาติสดชื่น แต่ไม่ต้องไปถึงชายทะเล แค่ขับรถหลบมาเส้นนาคนิวาส เท่านี้ก็ได้หลีกหนีความวุ่ยวายระหว่างสัปดาห์ พร้อมสัมผัสมุมพักผ่อนขำๆ ของคนเมืองได้ง่ายๆ ที่ Okinawa Barคืนชิลๆ ที่ลาดพร้าวก่อนที่จะมานั่งชิลที่บาร์นี้ ลองแวะอิ่มท้องกับข้าวกะเพราสักจานท่ี กระเพรา ๓ ภาค ร้านข้างๆ แล้วค่อยเดินทะลุวาร์ปมาโอกินาวากันต่อ แม้จะอยู่คูหาติดกัน แต่บรรยากาศแตกต่างอย่างสิ้นเชิง จากแสงไฟสว่างของร้านกะเพรา พลันกลายเป็นแสงสีของนีออน โดยเฉพาะป้ายชื่อร้านขนาดที่ว่ายืนอยู่ถนนฝั่งตรงข้ามก็ยังเห็น แน่นอน เราแนะนำให้นั่งแชะภาพที่เก้าอี้พับชายหาดหน้าร้าน ก่อนที่จะย้ายเข้าไปปักฐานใต้ชายคาเกาะโอกินาวาตลอดคืนนีออนบีชบาร์กลางลาดพร้าว ตลกไปอีกThe Vibeด้วยความที่หุ้นส่วนร้านหลายคนชอบเล่นเซิร์ฟและไปโอกินาวาอยู่บ่อยๆ จึงตั้งใจยกกลิ่นอายของเกาะญี่ปุ่นแห่งนี้มาไว้ในคูหาจิ๋วแบบขำๆ ตั้งแต่การนำต้นไม้มาจัดวาง เซิร์ฟบอร์ดที่แขวนบนผนังกำแพง ตลอดจนโต๊ะเก้าอี้ไม้เหมือนนั่งอยู่ริมทะเล และหาดทรายจำลอง พร้อมของเล่นเด็กหลายอย่างชวนให้นึกถึงวันวาน หากมาคืนวันพฤหัสบดีหรือวันเสาร์ ทางร้านมีดนตรีสด ส่วนวันศุกร์มี Live DJ เปิดเพลงตลอดคืนด้วยบรรยากาศภายในร้านบาร์เล็กด้านในสุดคือที่มาของความครื้นเครงสไตล์โอกินาวา ข้างๆ มีชั้นวางขายขนมห่อเล็กแบบเดียวกับที่พ่อค้าแม่ค้าเร่ขายริมหาด เผื่อใครที่อยากได้ของขบเคี้ยว แกล้มเหล้า แต่ถ้าอิ่มกันมาแล้ว ตรงไปที่หน้าบาร์ แล้วสั่งเครื่องดื่มกันได้เลยค็อกเทลที่ใส่ของเล่นริมหาดเต็มไปหมดจนคุณอาจงง แต่ชาวอินสตาแกรมหลงรักThe Drinksและถึงจะเป็นบาร์ที่ให้ฟีลริมทะเล แต่ก็ไม่ได้แปลว่า ค็อกเทลส่วนใหญ่เน้นเหล้ารัมเป็นหลัก ที่แน่ๆ คือ รสชาติเกือบทุกตัวจะเน้นความสดชื่นและรสชาติเปรี้ยวหวาน ดื่มง่าย แบบคนดื่มค็อกเทลมือใหม่น่าจะชอบ โดยหลายตัวอาจจะชื่อคุ้นหูกันแล้วด้วยซ้ำ แถมยังราคาสบายกระเป๋า เริ่มต้นแก้วละ 120 บาท หรือถ้าเป็นบักเก็ตอยู่ที่ 320-350 บาทเท่านั้น ทำให้แบ่งกันจิบกับเพื่อนได้แบบไม่ทำร้ายกระเป๋าไก่ตื่นมาทำอะไรในค็อกเทล?The Drinksดริงก์ตลกเหมาะดื่มเล่นขำๆ กับเพื่อน มีตั้งแต่ Sex on the Beach (120 บาท) แค่ชื่อก็ชวนสยิว ด้วยความที่มีรสชาติเปรี้ยวหวานสดชื่น จึงไม่ต้องห่วงเรื่องความยากในการดื่ม แก้วนี้เบสด้วยวอดก้า เติมรสชาติด้วยน้ำส้ม สับปะรด มะนาว และไซรัปพีชกับเกรปฟรุตแต่ถ้าชอบอะไรที่เซอร์ไพรส์ ให้ถามหา Special Cocktail (120 บาท) ครั้งนี้บาร์เทนเดอร์ผสมวอดก้ากับไซรัปลิ้นจี่และคาราเมล ตามด้วยสไปรท์และน้ำมะนาว ให้รสชาติเบาๆ ดื่มเรื่อยๆ ตลอดทั้งคืนแบบสบายจิบยาวๆ แบบติดลมกับ Abs for SummerAbs for Summer (120 บาท) ชื่อเล่นคำกับเหล้าที่ผสมได้เป็นอย่างดี วอดก้าแอบโซลูทผสมน้ำแตงโม น้ำมะนาว และไซรัปวานิลลาคาราเมล ท็อปด้วยโทนิก สดชื่นแบบเต็มๆ ไม่ต้องเป็นคอเหล้าก็สั่งได้Mojito คลาสสิกใบสะระแหน่แน่นๆถ้าเพลย์เซฟ อาจจะสั่งเป็นคลาสสิกบีชค็อกเทลอย่าง Mojito (120 บาท) รัม มะนาว น้ำตาลทราย โซดา และใบมินต์เยอะๆ แค่นี้ก็เหมือนก้าวเท้าข้างหนึ่งไปทะเลแล้วJames Sun กับของเล่นป๋องแป๋งเอาไว้เล่นกันเอาใจคนรักไอริชวิสกี้กับค็อกเทลตัวนี้ James Sun (120 บาท) ที่คงไม่ต้องบอกเพิ่มว่าใช้เหล้าเบสตัวไหน เพิ่มน้ำสับปะรด มะนาว และคาราเมลไซรัป ให้ดื่มง่ายขึ้น ก่อนจะท็อปด้วยโทนิกเติมความสดชื่น เป็นอันเสร็จพิธี จิ้นว่าชนแก้วอยู่ริมหาดกับเพื่อนเพื่อภาพเสียหน่อยหากมากันหลายคน ค็อกเทลบักเก็ตก็ดูเป็นทางเลือกที่เข้าท่า Pina Colada Bucket (350 บาท) วอดก้าผสมเหล้าหวานรสมะพร้าว ไซรัปสับปะรด น้ำสับปะรด มะนาว หอมกลิ่นทรอปิคัลฟรุตและได้รสหวานหอม ระวังจิบหมดบักเก็ตโดยไม่รู้ตัวOkinawa BarOpen: วันอังคาร-อาทิตย์ เวลา 19.00-24.00 น.Address: ถนนนาคนิวาส (ตรงข้ามซอยนาคนิวาส 3) ลาดพร้าว 71 กรุงเทพฯBudget: 120-350 บาทWebsite: www.facebook.com/OkinawabkkMap:พิสูจน์อักษร: ภาวิกา ขันติศรีสกุล
ด้วยความที่หุ้นส่วนร้านหลายคนชอบเล่นเซิร์ฟและไปโอกินาวาอยู่บ่อยๆ จึงตั้งใจยกกลิ่นอายของเกาะญี่ปุ่นแห่งนี้มาไว้ในคูหาจิ๋วแบบขำๆ ตั้งแต่การนำต้นไม้มาจัดวาง เซิร์ฟบอร์ดที่แขวนบนผนังกำแพง ตลอดจนโต๊ะเก้าอี้ไม้เหมือนนั่งอยู่ริมทะเล และหาดทรายจำลอง พร้อมของเล่นเด็กหลายอย่างชวนให้นึกถึงวันวาน